Τόρε Σούλερμαν

Ο Τόρε Σούλερμαν (γερμανικά: Thore Schölermann, 26 Σεπτεμβρίου 1984) είναι Γερμανός ηθοποιός και παρουσιαστής.

 Βιογραφικά στοιχεία 
 Πρώτα χρόνια και προσωπική ζωή 
Γεννήθηκε στο Ιζερλόν της Βόρειας Ρηνανίας-Βεστφαλίας. Υιός ενός πατέρα φαρμακοποιού και μίας μητέρας καθηγήτριας, ο Τόρε μεγάλωσε σε επαρχιακή φάρμα μαζί με την αδελφή του και τον αδελφό του.  Όπως δήλωσε και ο ίδιος, λόγω των παιδικών και των εφηβικών του χρόνιων κοντά στην εξοχή, ασχολήθηκε από μικρή ηλικία με τις εργασίες στη φάρμα των γονέων του, απέκτησε δασοκομικές γνώσεις, ενώ υπήρξε τζόκεϊ, συμμετέχοντας αργότερα σε διαγωνισμούς ιππασίας. Την αγάπη του για το θέατρο και την υποκριτική την απέκτησε από πολύ μικρή ηλικία, συμμετέχοντας σε διάφορες σχολικές παραστάσεις.  Μετά την ολοκλήρωση των εγκύκλιων σπουδών του στο οκτατάξιο γυμνάσιο φοίτησης  Märkischen Gymnasium Iserlohn της περιοχής του, αποφάσισε να ακολουθήσει την αρχική του επιδίωξη, που ήταν να σπουδάσει ηθοποιός. Την περίοδο 2004 με 2006, παρακολούθησε μαθήματα υποκριτικής στην ακαδημία Mallorca Film Academy στην Πάλμα ντε Μαγιόρκα της Ισπανίας.  Μετά το τέλος των σπουδών, εγκαταστάθηκε στην Κολωνία και ασχολήθηκε ερασιτεχνικά με την πυγμαχία. Οι γνώσεις του στην ιππασία και στην πυγμαχία, θα του χρησιμεύσουν αργότερα στην τηλεόραση. Από τις αρχές του 2010, σύντροφός του είναι η συνάδελφός του Γιάνα Γιούλι Κίλκα (Jana Julie Kilka),  ενώ διαμένουν μόνιμα στην Κολωνία. Μιλά πολύ καλά αγγλικά και γαλλικά.

 Καριέρα ως ηθοποιός 
Συμμετείχε με πρωταγωνιστικό ρόλο σε ορισμένες μικρού μήκους ταινίες, όπως το 2004 στην ταινία «Ο δακτυλογράφος» (Die Schreibmaschine) σε σκηνοθεσία του Φ.Μ. Κρουασόν (F.M. Croissant), το 2005 στην ταινία «Ακοχλίωτος 2» (Unscrewed 2) σε σκηνοθεσία του Φλόριαν Χούμπερ (Florian Huber) και το 2006 στην ταινία «Το παιδί πεταλούδα» (Schmetterlingskind) σε σκηνοθεσία του Ντάνιελ Σμιντ (Daniel Schmidt).  Έπειτα, συμμετείχε ως συμπαρουσιαστής, στην τηλεοπτική σαπουνόπερα «Απαγορευμένη Αγάπη» (Verbotene Liebe). Ο ρόλος του στη σειρά ως "Κρίστιαν Μαν" (Christian Mann), που αφορούσε έναν ετεροφυλόφιλο αποφυλακισμένο πυγμάχο, που ερωτεύεται τον ομοφυλόφιλο συγκάτοικό του "Όλιβερ Σάβελ" (Oliver Sabel) που ερμήνευσε ο Τζο Βάιλ, υπήρξε ιδιαίτερα δημοφιλής στο τηλεοπτικό κοινό αρχικά της Γερμανίας, και έπειτα μέσω ερασιτεχνικών αποδόσεων σε υπότιτλους των επεισοδίων της σειράς στο YouTube, σε πολλές χώρες του εξωτερικού. Ο λόγος της επιτυχίας εντοπίζεται στην αποφυγή χρήσης στερεοτύπων στο σενάριο και στους διαλόγους της σειράς. Το 2011, οι δύο συμπρωταγωνιστές έλαβαν το βραβείο German Soap Award για το καλύτερο τηλεοπτικό ζευγάρι.  Η μεγάλη αποδοχή που γνώρισαν οι δυο αυτοί ρόλοι, οδήγησαν τον αμερικανικό συνδρομητικό τηλεοπτικό οργανισμό HBO να αγοράσει τα δικαιώματα προσαρμογής του σεναρίου σε νέα τηλεοπτική σειρά αμερικανικής παραγωγής. 

 Παρουσιαστής του The Voice 
Το δεύτερο εξάμηνο του 2012, διέκοψε τα γυρίσματά του στη σειρά Απαγορευμένη Αγάπη με σκοπό να παρουσιάσει το τηλεοπτικό σόου ταλέντων The Voice of Germany,  ενώ από τον Απρίλιο του 2013, παρουσίασε την ειδική έκδοση The Voice Kids. Η μελλοντική του συμμετοχή στη σειρά που τον ανέδειξε παρέμενε αβέβαιη.  Για τις ανάγκες προβολής της τηλεοπτικής σειράς και της προώθησης της καμπάνιας του οργανισμού Aidshilfe Köln που στοχεύει στην παροχή βοήθειας για οροθετικούς φορείς του ιού της ανθρώπινης ανοσοανεπάρκειας (HIV) και πάσχοντες από το σύνδρομο επίκτητης ανοσολογικής ανεπάρκειας (AIDS), συμμετείχε μαζί με τον Τζο Βάιλ σε πολλές φιλανθρωπικές εκδηλώσεις στη Γερμανία και το εξωτερικό.  Μετά το τέλος των τηλεοπτικών εμφανίσεων του ως παρουσιαστή του The Voice of Kids, το καλοκαίρι του 2013, επέστρεψε στην τηλεοπτική σαπουνόπερα που τον ανέδειξε.

Φιλμογραφία
 Έτος Τίτλος Ρόλος ΣκηνοθεσίαΣημειώσειςΠαραπομπές 2004 Ο δακτυλογράφος (Die Schreibmaschine) Δακτυλογράφος Φ.Μ. Κρουασόν (F.M. Croissant) Ταινία μικρού μήκους (Πρωταγωνιστής)  2005 Ακοχλίωτος 2 (Unscrewed 2)  Φλόριαν Χούμπερ (Florian Huber) Ταινία μικρού μήκους (Πρωταγωνιστής)  2006 Το παιδί πεταλούδα (Schmetterlingskind)  Ντάνιελ Σμιντ (Daniel Schmidt) Ταινία μικρού μήκους (Πρωταγωνιστής)  2006-2007, 2011-2012, 2013- Απαγορευμένη αγάπη (Verbotene Liebe), [ARD, Serie] Κρίστιαν Μαν (Christian Mann) Διάφοροι Τηλεοπτική καθημερινή σειρά, 591 επεισόδια (Συμπρωταγωνιστής) Νικητής βραβείου German Soap Award: Αγαπημένο Ζευγάρι, μαζί με Τζο Βάιλ (2011)      2012 Συναγερμός για Κόμπρα 11 - Η αστυνομία αυτοκινητόδρομων (Alarm für Cobra 11 - Die Autobahnpolizei), [RTL, Pilotfilm] Νικ (Nick) Φράνκο Τότσα (Franco Tozza) Τηλεοπτική σειρά, ένα επεισόδιο (Συμπρωταγωνιστής)  2015 Μετάβαση στο Άαχεν (Transfer at Aachen) Μπέρνχαρντ (Bernhardt), μηχανοδηγός τρένου  Πωλ Βάγκνερ (Paul Warner) Ταινία, στα αγγλικά, [σε προπαραγωγή] (Συμπρωταγωνιστής)   Έτος Τίτλος Ρόλος Σκηνοθεσία Σημειώσεις Παραπομπές 2012-τωρα The Voice of Germany, [Pro 7/Sat. 1] Τον εαυτό του Μαρκ Άκτερμπεργκ (Mark Achterberg) Τηλεοπτικό σόου ταλέντων, απο των δεύτερό κύκλο (Παρουσιαστής)  2013-τωρα Taff, [Pro Sieben] Τον εαυτό του Ειδήσεις, Καλλιτεχνικά (Παρουσιαστής)  The Voice Kids, [Pro 7/Sat. 1] Τον εαυτό του Τηλεοπτικό σόου ταλέντων, απο των πρώτο κύκλο, (Παρουσιαστής)    2013 Ο σύντροφός μου μπορεί (Mein Mann kann), [Pro 7/Sat. 1] Τον εαυτό του Τηλεοπτικό σόου, ένα επεισόδιο (Συμπαρουσιαστής)   2018-τωρα Get the f*ck out of my house, [Pro 7] Τον εαυτό του Ριάλιτι σόου, από το πρώτο κύκλο (Παρουσιαστής) 

 Παραπομπές 

 Εξωτερικοί σύνδεσμοι 


Κατηγορία:Γερμανοί ηθοποιοί κινηματογράφου
Κατηγορία:Γερμανοί τηλεπαρουσιαστές
Κατηγορία:Γερμανοί ηθοποιοί τηλεόρασης